આ અંગેની જયેશભાઈ દ્વારા લાંચ રૂશ્વત વિરોધી શાખાનો સંપર્ક કરીને જાણ કરવામાં આવી હતી. જેના પગલે મદદનીશ નિયામક એન.ડી.ચૌહાણની સૂચના મુજબ છટકુ ગોઠવવામાં આવ્યુ હતુ. સોમવારના રોજ નક્કી થયેલી લાંચની રકમ રૂ.૧૫ હજાર આપવાના હતા તે સમયે જ ખેડા લાંચ રૂશ્વત વિરોધી શાખાના પોલીસ ઇન્સપેક્ટર વી.આર.ચૌહાણ સહિતની ટીમે આસિસ્ટન્ટ વર્કસ મેનેજર મહંમદ કાસમ એહમદ બક્કરને રંગે હાથ ઝડપી પાડ્યા હતા. એ.સી.બી.ની ટ્રેપમાં મહંમદ બકકર ઝડપાતા તાલુકા પંચાયતમાં હડકંપ મચી ગયો હતો અને લાંચિયા કર્મચારીઓમાં ફફડાટ વ્યાપી ગયો હતો. એક તબક્કે કર્મચારીઓ પોત પોતાની શાખાઓમાંથી અદ્રશ્ય જોવા મળ્યા હતા.